stanford-oval/wikipedia huggingface dataset:
Blagoje Georgievski

| Blagoje Georgievski> Henkilötiedot |
| --- | --- |
Koko nimi:  Blagoje Georgievski
Syntynyt: 15. lokakuuta 1950 Skopje, Makedonian KT, Jugoslavia
Kuollut: 29. tammikuuta 2020 (69 vuotta) Skopje, Pohjois-Makedonia
Kansalaisuus:   Jugoslavia
Koripalloilija
Pituus:  183 cm
Paino:  86 kg
Pelaajaura
Seurajoukkueet
:  KK Rabotnički
Maajoukkueet
:   Jugoslavia
Valmennusura
:   Makedonia
Aiheesta muualla
FIBA
| Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Maa:   Jugoslavia> Miesten koripallo. |
| --- | --- | --- | --- |
|  Hopeaa | Montréal 1976 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Länsi-Saksa 1971 |  |  |
Blagoje Georgievski (mak. Благоја Георгиевски, 15. lokakuuta 1950 Skopje, Makedonian KT – 29. tammikuuta 2020 Skopje, Pohjois-Makedonia) oli pelaajaurallaan Jugoslaviaa edustanut koripallon olympiamitalisti ja koripallovalmentaja.
Georgievski saavutti Jugoslavian maajoukkueessa olympiahopeaa Montréalissa 1976 ja EM-hopeaa Länsi-Saksassa 1971. Hän edusti maata myös Münchenin kesäolympialaisissa 1972.
Seuratasolla Georgievski edusti KK Rabotničkia. Makedonian itsenäistyttyä muun muassa sen miesten maajoukkueen päävalmentajana toiminut Georgievski kantoi Makedonian lippua Ateenan kesäolympialaisissa 2004. Hän kuoli Skopjessa auto-onnettomuudessa 69-vuotiaana 29. tammikuuta 2020 menetettyään autonsa hallinnan liukkaalla tiellä ja törmättyään betonipylvääseen.
Blackrain

BlackRain Dean Karrin kanssa, Los Angeles, vuonna 2015.
Blackrain on Ranskassa vuonna 2002 perustettu Glam metal/Sleaze rock -yhtye. Yhtyeeseen kuuluvat laulaja-kitaristi Swan Hellion, kitaristi Max 2, basisti Matthew H. ja rumpali Frank F.
Yhtye on julkaissut neljä albumia: Blackrain (2005), Licence to thrill (2009), Lethal doze of... (2011) ja It begins (2013). Yhtyeessä on ollut ennen Frankiä kaksi rumpalia: Kennedy "Big Ball" Snake ja Ian Lewis. Vuonna 2012 yhtye osallistui Incroyable talentiin, jossa he sijoittuivat kuudenneksi.
Diskografia

2006: Black Rain
2008: License to Thrill
2011: Lethal Dose of...
2013: It Begins
2016: Released
2019: Dying Breed
Blackrock

| Blackrock (An Charraig Dhubh) |
| --- | --- |
 Katunäkymä Blackrockissa
 Blackrock
 Koordinaatit: 53°18′05.4″N, 06°10′40.1″W 
Valtio:  Irlanti
Provinssi:  Leinster
Kreivikunta:  Dún Laoghaire–Rathdown
Pinta-ala:  
 – Kokonaispinta-ala:  7,55 km²
Väkiluku (2011):  29 461
 – Väestötiheys:  3 902,1 as./km²
Infobox OKVirheellinen NIMI-arvo: 
Blackrock (iiriksi An Charraig Dhubh) on Irlannin pääkaupungin Dublinin esikaupunki Dún Laoghaire–Rathdownin hallinnollisessa kreivikunnassa Dublinin keskustan kaakkoispuolella Irlanninmeren rannikolla. Se sijaitsee kreivikunnan pääkaupungin Dún Laoghairen luoteispuolella.
Blackrockilla ei ole tarkasti määriteltyjä rajoja, mutta alueen kymmenen vaalipiirin (Blackrock-Booterstown, -Carysfort, -Central, -Glenomena, -Monkstown, -Newpark, -Seapoint, -Stradbrook, -Templehill, ja -Williamstown) yhteenlaskettu väkiluku on 29 461 asukasta (vuonna 2011) ja pinta-ala 7,55 neliökilometriä.
Blackrockista on hyvät liikenneyhteydet Dubliniin DART-junan ansiosta.
Aiheesta muualla

Kuvia tai muita tiedostoja aiheesta Blackrock Wikimedia Commonsissa
Baskien kansallispuolue

| Baskien kansallispuolue> Partido Nacionalista Vasco |
| --- | --- |
  
  
  
Perustettu:  1895
Puheenjohtaja:  Andoni Ortuzar
Ideologia:  baskinationalismi kristillisdemokratia
Poliittinen kirjo:  keskusta
Jäsenmäärä:  32 000 
Baskimaan parlamentti:  31 / 75
Edustajainhuone:  6 / 350
Senaatti:  10 / 265
Euroopan parlamentti:  1 / 59
Kansainväliset jäsenyydet:  – EDP
Nuorisojärjestö:  Euzko Gaztedi
Kotisivu:  www.eaj-pnv.eu
Infobox OKNimi-testi OK: 
Baskien kansallispuolue (esp. Partido Nacionalista Vasco, baskiksi Euzko Alderdi Jeltzalea) on Baskimaassa toimiva puolue, joka on perustettu vuonna 1895. Se on Espanjan toiseksi vanhin puolue sosialistisen työväenpuolueen jälkeen ja sillä on viisi paikkaa Espanjan edustajainhuoneessa. Baskiparlamentissa puolue on suurin 27:llä edustajalla. Puolue on hallinnut Baskimaata vuosina 1980–2009 ja 2012–. Carlos Garaikoetxea toimi aluejohtajana 1980–1985, José Antonio Ardanza 1985–1999, Juan José Ibarretxe 1999–2009 ja Iñigo Urkullu vuodesta 2012 lähtien.
Puolue edustaa poliittista keskustaa.
Puheenjohtajat

| Puheenjohtaja | Toimikausi |
| --- | --- |
Sabino Arana: 1895–1903
Ángel Zabala Ozamiz: 1903–1906
Luis Arana: 1908–1915
Ramón Bikuña: 1915–1917
Gorgonio de Rentería: 1917–1920
Ignacio de Rotaeche: 1920–1930
Juan de Eguileor: 1921–1923
Alipio Larrauri: 1923–1928
Ceferino de Jemein: 1928–1930
Ramón Bikuña: 1930–1932
Luis Arana: 1932–1933
Jesús Doxandabaratz: 1933–1934
Isaac López Mendizábal: 1934–1935
Doroteo de Ziáurriz: 1935–1951
Juan Ajuriaguerra: 1951–1957
José Aguerre: 1957–1962
Mikel Isasi: 1971–1975
Ignacio Unceta: 1975–1977
Carlos Garaikoetxea: 1977–1980
Xabier Arzalluz: 1980–1984
Román Sudupe: 1984–1985
Jesús Insausti: 1985–1987
Xabier Arzalluz: 1987–2004
Josu Jon Imaz: 2004–2008
Iñigo Urkullu: 2008–2013
Andoni Ortuzar: 2013–
Aiheesta muualla

Kuvia tai muita tiedostoja aiheesta Baskien kansallispuolue Wikimedia Commonsissa
Bianca Ryan

| Bianca Ryan |
| --- | --- |

Henkilötiedot
Syntynyt: 1. syyskuuta 1994 (ikä 30)
Muusikko
Laulukielet:  englanti
Aktiivisena:  2003-
Tyylilajit:  gospel   R&B   pop
Soittimet:  laulu, kitara, piano
Levy-yhtiöt:  Columbia Records ja Syco Music 
Aiheesta muualla
biancaryan.com
  [ Muokkaa Wikidatassa ] [ ohje ]  
Bianca Ryan (s. 1. syyskuuta 1994 Philadelphia, Yhdysvallat) on yhdysvaltalainen laulaja, joka voitti America's Got Talent -kilpailun syksyllä 2006 11-vuotiaana. Hän voitti kyseisessä kilpailussa miljoona dollaria (n. 820 680 euroa). Ryan on tehnyt levytyssopimuksen ja hänen levyjään on myyty myös Suomessa.
America's got Talent (2006)

Ryan osallistui America's got Talent -kilpailuun 2006 11 vuoden ikäisenä. Tuomarit valitsivat hänet alkukarsinnoista semifinaaleihin, joista yleisö äänesti hänet finaaliin. Ryan voitti finaalin ja ansaitsi miljoona dollaria. Ryan esitti kilpailun aikana kappaleet And I Am Telling You I'm Not Going, Piece of My Heart ja I Am Changing.
Julkaisut > Albumit

| --- | --- |
Julkaisuvuosi: Albumi
2006: Bianca Ryan
2007: Christmas Everyday!
2009: The True Meaning of Christmas
Julkaisut > Singlet

| --- | --- |
Julkaisuvuosi: Single
2006: Why Couldn't It Be Christmas Every Day?
2007: That's Not Me
Aiheesta muualla

Virallinen kotisivu
Bob Evans

| Bob Evans> Henkilötiedot |
| --- | --- |
Kansalaisuus:   Yhdistynyt kuningaskunta
Formula 1 -ura
Aktiivivuodet:  1975–1976
Talli(t):  BRM,  Team Lotus,  RAM Racing
Kilpailuja:  12 (10 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1975
Viimeinen kilpailu:  Britannian Grand Prix 1976
Robert "Bob" Evans (s. 11. kesäkuuta 1947 Waddington, Lincolnshire) on entinen brittiläinen F1-kuljettaja. Hän osallistui kahteentoista F1-osakilpailuun kausina 1975–1976. Hän oli parhaimmillaan yhdeksäs Belgian GP:ssä 1975. Aika-ajoissa Evans oli parhaimmillaan kahdeskymmenes. Hän osallistui myös lukuisiin MM-sarjaan kuulumattomiin kilpailuihin.
Evans kilpaili myös Formula Ford, Formula 3 ja F5000 -sarjoissa. Hän voitti Britannian F5000-mestaruuden vuonna 1974. Evans siirtyi Aurora F1-mestaruussarjaan 70-luvun lopulla.
Berocca

Berocca
Berocca Plus on Bayerin valmistama ja markkinoima monivitamiinivalmiste, joka sisältää B- ja C-vitamiinia, kalsiumia sekä magnesiumia ja sinkkiä. Berocca-valmistetta on saatavana tablettina sekä poretablettina. Beroccaa myydään 12 maassa: Argentiinassa, Australiassa, Ranskassa, Irlannissa, Uudessa-Seelannissa, Singaporessa, Etelä-Afrikassa, Ruotsissa, Sveitsissä, Suomessa, Virossa ja Yhdistyneessä kuningaskunnassa. Valmistetta ei suositella annettavaksi alle 11-vuotialle, ja vanhemmille suositeltu päivittäisannos on yksi tabletti. Tabletin muodossa Berocca nautitaan veden kera, ja poretabletti nautitaan veteen liuotettuna.
Beroccaa käytetään B-ryhmän vitamiinien, C-vitamiinin sekä sinkin puutostilojen sekä lisääntyneen tarpeen korjaamiseen.
Aiheesta muualla

Berocca Suomi
Lääkelaitoksen yhteenveto (Arkistoitu – Internet Archive)
Birgit Klåvus

Birgit Alice Klåvus (8. tammikuuta 1940 Pori – 6. kesäkuuta 1989 Närpiö) oli suomalainen laulaja. Hän aloitti laulajanuransa revyylaulajana vuonna 1956 ja toimi vuosina 1957–1961 tanssiorkestereiden solistina. Hän oli tauolla musiikkialalta lähes koko 1960-luvun keskittyessään perhe-elämäänsä, mutta teki paluun 1970-luvun alussa. Häneltä julkaistiin pitkäsoittoalbumit vuosina 1979 ja 1984, joiden lisäksi vuonna 2004, viisitoista vuotta hänen kuolemansa jälkeen, julkaistiin vielä kokoelma-albumi.
Klåvus teki yhteistyötä Åke Grandellin kanssa.
Diskografia

En ros jag dig sänder (1979)
Junimorgon (1984)
En älskelig vän (2004, kokoelma)
Aiheesta muualla

Birgit Klåvuksen esitystuotanto Suomen äänitearkistossa (1901–1999)
Berossos

Berossos (m.kreik. Βηρωσσός, Bērōssos, lat. Berossus tai Berosus; 200-luku eaa.) oli babylonialainen historiankirjoittaja, jonka noin vuonna 279 eaa. kirjoittamasta Babylonian historiasta Babyloniaka on säilynyt katkelmia.
Berossos syntyi Kaldeassa mutta muutti myöhemmin asumaan Kreikkaan Kosin saarelle, jonne hän perusti astrologiakoulun. Ei ole kuitenkaan varmaa, onko babylonialainen Berossos sama henkilö kuin monien kreikkalaisten ja latinalaisten historioitsijoiden mainitsema astrologi Berossos. Berossoksen on arvioitu eläneen Aleksanteri Suuren kuoleman ja vuoden 268 eaa. välisenä aikana eli joka tapauksessa yli kaksi sataa vuotta Nebukadressarin jälkeen.[lähde? ]
Noin vuonna 280 eaa. Berossos kirjoitti teoksen Babyloniaka tarkoituksenaan selittää Mesopotamian vanhaa kulttuuria kreikkalaisille. Varteenotettaviksi lähteiksi Berossoksen kirjoitukset tekee se, että hän toimi Marduk-jumalan pappina Babylonissa ollessaan. Finkelin mukaan hänellä oli tästä syystä ensi käden tietoa sumerilaisesta ja akkadilaisesta savitaulukirjallisuudesta, jota oli kirjoitettu silloin jo yli tuhannen vuoden ajan ja jota yhä kirjoitettiin Babylonin akatemioissa. Berossoksen oppineisuus ja ennustustaito tunnettiin myös Ateenassa. Koska kreikkalaiset kuitenkin pitivät muita kansoja barbaareina, kirjaa tuskin luettiin heidän keskuudessaan kovinkaan laajasti, eikä se ole säilynyt nykypäiviin. Sen sijaan toiset kirjoittajat ovat siteeranneet teosta, ja sitä kautta siitä on säilynyt joitakin osia, joista ilmenee niiden perustuvan pitkälti nuolenpääkirjoituksiin.[lähde? ]
Berossos tunnettiin pitkään italialaisen munkin Annius Viterbolaisen 1400-luvun lopussa väärentämistä käsikirjoituksista, joita luultiin aidoiksi Berossoksen teoksiksi. Ne sisälsivät muun muassa kuvauksia Nooan poikien liikkeistä vedenpaisumuksen jälkeen ja innoittivat ruotsalaisia gööttiläisiä historiotsijoita.[lähde? ]
Aiheesta muualla

Kuvia tai muita tiedostoja aiheesta Berossos Wikimedia Commonsissa
Cara Delevingne

| Cara Delevingne |
| --- | --- |
 Cara Delevingne San Diego Comic-Con Internationalissa vuonna 2016.
Henkilötiedot
Syntynyt: 12. elokuuta 1992 (ikä 32)  Hammersmith, Lontoo, Iso-Britannia
Ammatti:  malli, elokuvanäyttelijä, laulaja
Malli
Aktiivisena:  2009–
Pituus:  173 cm
Hiusten väri:  vaalea
Silmien väri:  sininen
Cara Jocelyn Delevingne (s. 12. elokuuta 1992 Hammersmith, Lontoo, Englanti) on brittiläinen huippumalli ja elokuvanäyttelijä.
Varhainen elämä

Cara Delevingnen vanhemmat ovat Pandora (o.s. Stevens) ja Charles Delevingne. Hänellä on kaksi vanhempaa siskoa, Chloe ja Poppy, joista jälkimmäinen on itsekin malli. Delevingne syntyi Lontoossa rikkaaseen keskiluokkaiseen perheeseen. Hän on äitinsä puolelta aatelissukua. Delevingne opiskeli 16-vuotiaaksi asti tyttökoulussa Francis Holland School. Sen jälkeen hän siirtyi Bedales Schooliin Hampshireen. Delevingnen mallinura alkoi kymmenvuotiaana, kun häntä kuvattiin Italian Vogue-lehteen.
Ura

Delevingne on työskennellyt monille maailmanlaajuisesti tunnetuille muotiketjuille mukaan lukien H&M, Zara, Chanel, DKNY, Victoria’s Secret, Yves Saint Laurent ja Burberry. Hän on myös esiintynyt catwalkilla muun muassa merkeille Burberry, Dolce & Gabbana, Fendi, Topshop, Stella McCartney, Chanel, Jason Wu, Victoria’s Secret, Karl Lagerfeld ja Oscar de la Renta. Delevingne on voittanut ”Model Of The Year” -palkinnon British Fashion Awardsissa vuosina 2012 ja 2014. Hänellä oli sopimus Storm Model Managementin kanssa, mutta hän päätti vuonna 2015 lopettaa mallinuransa ja keskittyä näyttelemiseen. Delevingne esiintyi Amerikan Voguen kannessa heinäkuussa 2015. Vuonna 2023 ympäristönsuojelun puolestapuhujana toiminut Delevingne esiintyi energiayhtiö Vattenfallin mainoksissa, joissa mainostettiin fossiilivapaan vedyn avulla tuotettua kasvosuihketta.
Delevingnellä oli pieni debyyttirooli elokuvassa Anna Karenina sekä äänirooli radioaseman DJ:nä videopelissä Grand Theft Auto V. Ensimmäisen puheroolinsa valkokankaalla hän teki elokuvassa The Face of an Angel. Delevingne esiintyy Margo Roth Spiegelmanin roolissa vuonna 2015 ensi-iltansa saaneessa, yhdysvaltalaisen kirjailija John Greenin samannimiseen romaaniin perustuvassa elokuvassa Paper Towns. Hänen muita elokuviaan ovat muun muassa Kids in Love, Tulppaanikuume, Suicide Squad, Valerian and the City of a Thousand Planets ja Pan.
Yksityiselämä

Kesäkuussa 2015 Delevingne kertoi olevansa biseksuaali. Hän seurusteli yhdysvaltalaisen muusikon Annie Clarkin kanssa. He erosivat syyskuussa 2016. Delevigne seurusteli näyttelijä Ashley Bensonin kanssa vuosina 2018–2020.
Lokakuussa 2015 pidetyssä Women in the World -kokouksessa Delevingne kertoi kärsineensä masennuksesta 15-vuotiaasta lähtien.
Delevingne on englantilais-suomalaisen muusikon Marika Hackmanin vanha lapsuudenystävä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2012 | Anna Karenina | Anna Karenina | prinsessa Sorokina |
| 2014 | The Face of an Angel | The Face of an Angel | Melanie |
| 2015 | Paper Towns | Paper Towns | Margo Roth Spiegelman |
| 2015 | Pan | Pan | merenneito |
| 2016 | Kids in Love | Kids in Love | Viola |
| 2016 | Suicide Squad | Suicide Squad | June Moone / Lumoojatar |
| 2017 | Valerian and the City of a Thousand Planets | Valerian and the City of a Thousand Planets | Laureline |
| 2017 | Tulppaanikuume | Tulip Fever | Annetje |
| 2018 | London Fields | London Fields | Kath Talent |
| 2018 | Her Smell | Her Smell | Cassie |
| 2020 | Life in a Year | Life in a Year | Isabelle |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakso(t) |
| --- | --- | --- | --- | --- |
| 2014 | Playhouse Presents | Playhouse Presents | Chloe | ”Timeless” |
| 2019 | Carnival Row | Carnival Row | Vignette Stonemoss |  |
| 2022 | Only Murders in the Building | Only Murders in the Building | Alice Banks | 4 jaksoa |
| Videopelit> Vuosi | Videopelit> Suomenkielinen nimi | Videopelit> Alkuperäinen nimi | Videopelit> Rooli | Videopelit> Huom. |
| --- | --- | --- | --- | --- |
| 2013 | Grand Theft Auto V | Grand Theft Auto V | Non-Stop-Pop FM DJ | äänirooli |
Aiheesta muualla

Cara Delevingne Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cara Delevingne
Käännös suomeksi
Bio Huvimylly

| Bio Huvimylly Bio Huvimylly |
| --- | --- |

Sijainti:  Raahe, Suomi
Koordinaatit:  64°41′17″N 24°28′30″E﻿ / ﻿64.68797°N 24.47495°E﻿ / 64.68797; 24.47495
Rakennustyyppi:  Elokuvateatteri
Valmistumisvuosi:  1937
 fiBio Huvimylly 
  
Bio Huvimylly oli elokuvateatteri Raahessa. Se oli toiminnassa samalla paikalla vuosina 1937–2011. Huvimylly oli Raahen ainoa elokuvateatteri. Alkuperäinen, suojeltu rakennus on yhä olemassa, ja se on tarkoitus kunnostaa kulttuurikäyttöön vuoteen 2026 mennessä.
Historia

Bio Huvimyllyn rakennustyöt alkoivat syyskuun vuoden 1936 loppupuolella ja rakennus valmistui maaliskuussa 1937. Suunnittelija on jäänyt tuntemattomaksi. Rakennus vastaa malliltaan 1930-luvulla elokuvateattereille suositeltua mallia. Se rakennettiin kuitenkin niin sanotulle välitontille, ei kulmatontille.
1960-luvulla paikkamäärää vähennettiin talouden vuoksi. Pienempi paikkamäärä pienensi elokuvista maksettavia kopiovuokria. Se myös toi niin sanotun pienteatterilisän. 1960-luvulla rakennus sai myös sisävessat. Alkuperäisen rakennuttajan Kaarlo Siposen kuoltua vuonna 1962 rakennus siirtyi perikunnan hoidettavaksi. Vuonna 1973 Velikalle Siponen osti teatterin. Jyri Yli-Luoma pyöritti toimintaa vuosina 1992-2003. Myöhemmille omistajilleen teatteri siirtyi vuonna 2004.
Elokuvateatteri on säilynyt varsin hyvin alkuperäisenä rakennuksena, tosin sisäpuolella on melkein kaikki uusiutunut. Teatteri sai uudet istuimet, Dolby-stereot ja helmiäisvalkokankaan. Alun perin sisäänkäynti oli kadun puolelta pääovista ja uloskäynti takaa valkokankaan vasemmalta puolelta. Parvekekatsomosta poistuttiin rakennuksen vasemmalla puolella olevia tikkaita pitkin. Sittemmin sekä ulos- että sisäänkäynti on tapahtunut pääovista kadun puolella.
Alun perin elokuvateatterissa oli yli 300 paikkaa, mutta sittemmin niitä vähennettiin muun muassa paloturvallisuussyistä. Lopullinen paikkamäärä oli 230. Huvimyllyssä oli myös parvekekatsomo ja aitiopaikat.
Historia > Toiminnan päättyminen

Bio Huvimyllyn vuokrasopimus päättyi marraskuussa 2011. Tontin omistanut Soveliuksen apurahastosäätiö ei jatkanut vuokrasopimusta rakennuksen omistajan kanssa. Museovirasto on Bio Huvimyllyn säilyttämisen kannalla. Teatteriin on kuitenkin suunniteltu uutta toimintaa, ja kesällä 2022 Raahen kaupungille jätettiin toimintasuunnitelma Bio Huvimyllyn tulevaisuudesta. Huhtikuussa 2023 Huvimyllyssä järjestettiin konsertti. Rakennuksessa ei ollut esimerkiksi lämmitystä, kunnes ne palautettiin peruskorjauksen aikana vuonna 2024. Kesällä 2024 Soveliuksen apurahastosäätiö lahjoitti Bio Huvimyllyn raahelaiselle Tukea syöpätyölle ry:lle. Peruskorjauksen jälkeisiin suunnitelmiin kuuluvat sekä elokuvatoiminta että konsertit.
Blagovarin piiri

| Blagovarin piiri Благовар районы Blagovar raiony Благоварский район Blagovarski raion |
| --- | --- |

 Lippu:  Vaakuna
 Piirin sijainti Baškortostanin kartalla
Perustettu:  1935
Pinta-ala:  1 611 km²
Väkiluku:  25 000
Blagovarin piiri (baškiiriksi Благовар районы, Blagovar raiony, ven. Благоварский район, Blagovarski raion) on hallintopiiri Baškortostanin länsiosassa noin 70 kilometriä pääkaupungista Ufasta länteen. Piiri on perustettu vuonna 1935 ja siihen kuuluu 16 kylähallintoaluetta. Piirin pinta-ala on 1 611 km².
Blagovarin piirissä on noin 25 000 asukasta ja asukastiheys on 16 asukasta/km². Suurimmat etniset ryhmät ovat tataarit, venäläiset ja baškiirit.
Taloja Aleksejevkan kylässä.
Aleksejevkan kylän kirkko Blagovarin piirissä.
Luostarin pihaa Aleksejevkan kylässä.
Aiheesta muualla

Kuvia tai muita tiedostoja aiheesta Blagovarin piiri Wikimedia Commonsissa
Piirin sivusto (venäjäksi)
Tietoa piiristä (Arkistoitu – Internet Archive) (venäjäksi) (bashinfo.ru)
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Birgit Nuotio

Birgit Linnea Nuotio (o.s. Siltavuori, 1. marraskuuta 1911 Viipuri – 26. heinäkuuta 1988) oli suomalainen näyttelijä, joka esiintyi muutamissa elokuvissa 1930- ja 1940-luvuilla. Parhaiten hänet muistetaan toisesta naispääosasta elokuvassa Kaikki rakastavat (1935).
Elokuvaura

Ensimmäisen filmiroolinsa Nuotio teki vuonna 1931, jolloin hänellä oli sivuosa sisäkkönä Rovastin häämatkoissa. Ohjaaja Valentin Vaala kiinnostui viehättävästä tummaveriköstä ja halusi hänet toiseen pääosaan elokuvaansa Sininen varjo vuonna 1933. Siinä hänen nimensä oli alkuteksteissä Bigi Nuotio.  Sininen varjo  oli Nuotion muista roolitöistä poiketen jännitystarina, ja hänen suorituksensa herätti ajatuksia uudesta tragediennen kyvystä.
Birgit Nuotio muistetaan parhaiten toisesta naispääroolista Kirsti Kalliona Vaalan ohjaamassa Ansa Ikosen ja Tauno Palon yhteisessä debyyttielokuvassa Kaikki rakastavat (1935). Elokuvan varsinaiseksi pääpariksi oli alun perin tarkoitettu Nuotio ja Jalmari Rinne, mutta yleisön huomio nosti Palon ja Ikosen heidän ohitseen. Hieman huikentelevaisen Kirstin rooli oli merkittävä, vaikka jäikin ensimmäisessä pääosassaan esiintyvän, vaaleaa Sirkka Maresta näyttelevän Ikosen varjoon. Nuotio kuului niihin näyttelijättäriin, joiden suosio riippui vain muutamasta roolista, eikä hänestä koskaan tullut suosittua elokuvatähteä.
Myöhemmin Nuotio teki vielä pari sivuosaa tummana kaunottarena elokuvissa Markan tähden ja Laulu tulipunaisesta kukasta. Hänen viimeiseksi valkokangastyökseen jäi romanttinen elokuvasatu En ole kreivitär vuonna 1945. Reilun vuosikymmenen aikana hän esiintyi kaikkiaan kuudessa elokuvassa.
Elokuvat

Rovastin häämatkat (1931)
Sininen varjo (1933)
Kaikki rakastavat (1935)
Markan tähden (1938)
Laulu tulipunaisesta kukasta (1938)
En ole kreivitär (1945)
Benguelandelfiini

| Benguelandelfiini |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Heimo::  Delfiinit Delphinidae
Suku::  Kirjodelfiinit Cephalorhynchus
Laji::  heavisidii
Kaksiosainen nimi
 Cephalorhynchus heavisidii  Gray 1828 
Katso myös
   Benguelandelfiini Commonsissa 
Infobox OKNimi-testi OKIUCN-testi OK: 
Benguelandelfiini (Cephalorhynchus heavisidii) eli namibiandelfiini on kirjodelfiinien sukuun kuuluva laji. Benguelandelfiinillä, kuten kaikkilla kirjodelfiineillä, on vankka rakenne ja tylppä kuono. Sen vatsapuolella on valkoisia kuvioita. Benguelandelfiiniä tavataan Afrikan lounaisosan rannikolla.
Se elää yleensä melko kylmissä vesissä, 9–19 °C:ssa. Benguelandelfiinit elävät joko yksin tai pienissä laumoissa. Laji käyttää ravintona kaloja ja mustekaloja.
Benguelandelfiini on rauhoitettu. Sitä kuitenkin pyydetään laittomasti ja sen lisäksi lajia uhkaavia tekijöitä ovat verkkokalastus, liikenne ja saasteet.
Benguelandelfiinin kokonaisyksilömäärää ei ole tiedossa, mutta levinneisyysosan eteläosissa se vaikuttaa olevan suhteellisen runsaslukuinen. Kansainvälinen luonnonsuojeluliitto pitää lajia silmälläpidettävänä.
Aiheesta muualla

Laji.fi: Namibiandelfiini (Cephalorhynchus heavisidii)
ITIS: Cephalorhynchus heavisidii (englanniksi)
University of Michigan, Animal Diversity Web (ADW): Cephalorhynchus heavisidii, Heaviside's dolphin (englanniksi)
Food and Agriculture Organization of the United Nations (FAO): Cephalorhynchus heavisidii (englanniksi)
Birgit Möller

Birgit Anita von Born, kirjailijanimeltään Birgit Möller, (17. marraskuuta 1898 Helsinki – 10. tammikuuta 1945 Tukholma) oli suomalainen ruotsiksi kirjoittanut kirjailija ja kirjallisuuden ruotsintaja.
Birgit Möller oli vuodesta 1935 lähtien naimisissa vapaaherra ja kirjailija Eric von Bornin kanssa.[lähde? ] Heidän tyttärensä on ruotsalainen kirjailija ja kääntäjä Heidi von Born (1936–2018).[lähde? ]